| Startside > Skifte ut blekkpatroner Forholdsregler ved utskifting av blekkpatron Les alle instruksjonene i denne delen før du skifter ut blekkpatronene. Denne skriveren bruker blekkpatroner som er utstyrt med en IC-brikke som nøyaktig overvåker mengden blekk som brukes av hver patron. Selv om en patron tas ut og settes inn på nytt senere, kan alt blekket i den brukes. Litt blekk forbrukes imidlertid hver gang patronen settes inn, fordi skriveren automatisk sjekker påliteligheten. Hvis du må skifte ut en blekkpatron midlertidig, må du passe på å beskytte åpningen mot støv og skitt. Oppbevar blekkpatronen i samme miljø som skriveren. Når du oppbevarer blekkpatronen, må du passe på at etiketten som identifiserer fargen på blekket, vender opp. Du må ikke oppbevare blekkpatronene opp-ned. Ventilen i åpningen er utformet for å fange opp eventuelt overflødig blekk som blir sluppet ut. Du bør imidlertid håndtere patronene forsiktig. Ikke rør forsyningsåpningen på blekkpatronen eller området rundt åpningen. Blekk brukes i følgende operasjoner: rengjøring av skriverhodet, den selvrengjørende prosessen som utføres når skriveren slås på, og blekkfylling når en blekkpatron settes inn i skriveren. Blekkpatronene skal ikke fylles opp på nytt. Patroner som er fylt opp på nytt, overvåkes ikke av IC-brikken. I tillegg kan det hende at patroner som er fylt opp på nytt, ikke er så tydelige eller effektive under utskrift. Oppbevar blekkpatronene utilgjengelig for barn. Ikke la barn drikke fra eller håndtere patronene. Vær forsiktig med hvordan du håndterer brukte blekkpatroner, ettersom det fremdeles kan finnes litt blekk rundt åpningen. Hvis du får blekk på huden, må du vaske området grundig med såpe og vann. Hvis du får blekk i øynene, må du omgående skylle dem med store mengder vann. Hvis du fremdeles føler ubehag eller har problemer med synet etter en grundig skylling, må du oppsøke lege umiddelbart. Epson anbefaler at det brukes ekte Epson-blekkpatroner. Andre produkter som ikke er produsert av Epson, kan forårsake skade som ikke dekkes av Epsons garantier, og de kan i enkelte tilfeller forårsake feil i skriverens funksjoner. La den gamle patronen sitte i skriveren til du har anskaffet en ny. Ellers kan blekk som ligger igjen i skriverhodedysene, tørke inn. Du kan ikke fortsette å skrive ut når én av blekkpatronene er tom, selv om det fremdeles er blekk igjen i de andre blekkpatronene. Skift ut den tomme patronen før du skriver ut. |