| Startside > Sikkerhet Viktige sikkerhetsinstruksjoner Konfigurere skriveren Velge en plassering for skriveren Bruke skriveren Håndtere blekkpatroner Bruke minnekort Bruke LCD-panelet Bruke Bluetooth Photo Print Adapter (ekstrautstyr) ENERGY STAR ® -kompatibilitet Advarsler, forholdsregler og merknader Les alle instruksjonene i denne delen før du bruker skriveren. Pass også på at du følger alle advarsler og instruksjoner som er angitt på skriveren. Konfigurere skriveren Vær oppmerksom på følgende når du installerer skriveren: Ikke blokker eller dekk til åpningene og viftene på skriveren. Bruk bare strømkildetypen som er angitt på skriverens etikett. Bruk bare strømkabelen som følger med dette produktet. Å bruke en annen kabel kan føre til brann eller elektriske støt. Skriverens strømledning brukes bare med skriveren. Hvis den brukes med annet utstyr, kan dette føre til brann eller elektrisk støt. Kontroller at strømledningen er i henhold til lokale sikkerhetsstandarder. Unngå uttak på samme krets som kopimaskiner eller ventilasjonssystemer som slår seg på og av med jevne mellomrom. Unngå strømuttak som styres med veggbrytere eller tidsinnstillingsenheter. Hold hele datamaskinsystemet borte fra potensielle kilder til elektromagnetiske forstyrrelser, for eksempel høyttalere eller grunnenheten til trådløse telefoner. Ikke bruk skadde eller frynsete strømledninger. Hvis du bruker en skjøteledning med skriveren, må du kontrollere at det totale ampereforbruket for enhetene som er koblet gjennom skjøteledningen, ikke overgår amperekapasiteten for ledningen. Kontroller også at det totale ampereforbruket for alle enheter koblet til vegguttaket ikke overgår amperekapasiteten for vegguttaket. Ikke prøv å reparere skriveren selv. Trekk ut kontakten til skriveren og la kvalifisert personale ta seg av reparasjonene under disse vilkårene: Strømkabelen eller kontakten er skadet, det har kommet væske inn i skriveren, skriveren har falt i gulvet eller kabinettet er skadet på annen måte, skriveren fungerer ikke normalt eller viser en betydelig endring i ytelse. Hvis du planlegger å bruke skriveren i Tyskland, må bygningsinstallasjonen være beskyttet av et relé på 10 eller 16 ampere for å gi tilstrekkelig beskyttelse mot kortslutning og overstrøm for skriveren. Når du kobler skriveren til en datamaskin eller andre enheter med en kabel, må du kontrollere at den settes i kontakten riktig vei. Kabelen kan bare settes i kontaktene på én måte. Hvis du setter i kablen på feil måte, kan du skade begge enhetene som er koblet sammen med kabelen. Toppen av siden Velge hvor skriveren skal stå Vær oppmerksom på følgende når du skal velge hvor skriveren skal stå: Plasser skriveren på en flat, stabil overflate som er større enn skriverens grunnflate. Hvis du plasserer skriveren ved en vegg, må du la det være minst 10 cm mellom skriveren og veggen. Skriveren vil ikke fungere riktig hvis den står vippet i en vinkel. Når du lagrer eller transporterer skriveren, må den ikke stå på skrå, på siden eller opp-ned. I så fall kan det lekke blekk fra patronene. La det være igjen nok plass foran skriveren til at papiret kan komme helt ut. Unngå steder som er utsatt for raske svingninger i temperatur og luftfuktighet. Hold også skriveren borte fra direkte sollys, sterkt lys og varmekilder. Unngå steder som er utsatt for støv, støt og vibrasjoner. La det være igjen nok plass rundt skriveren for tilstrekkelig ventilasjon. Plasser skriveren nær en stikkontakt hvor det er lett å trekke ut støpselet. Toppen av siden Bruke skriveren Vær oppmerksom på følgende når du bruker skriveren: Ikke før gjenstander inn i åpningene i skriveren. Pass på at det ikke kommer væske på skriveren. Ikke ha hånden inne i skriveren eller berør blekkpatronene under utskrift. Ikke flytt skriverhodet manuelt. Dette kan skade skriveren. Slå alltid av skriveren ved hjelp av On (På)-knappen. Når du trykker på denne knappen blir LCD-panelet deaktivert. Ikke trekk ut kontakten til skriveren eller slå av strømmen til kontakten før displayet er slått av. Før du flytter skriveren, må du kontrollere at skriverhodet er i utgangsposisjon (helt til høyre), og at blekkpatronene er på plass. La blekkpatronene stå i skriveren. Hvis du fjerner blekkpatronene, kan skriverhodet tørke ut og hindre skriveren i å skrive ut. Toppen av siden Håndtere blekkpatroner Vær oppmerksom på følgende når du håndterer blekkpatroner: Oppbevar blekkpatronene utilgjengelig for barn. Ikke la barn drikke fra eller håndtere patronene på annen måte. Ikke rist blekkpatronene. Dette kan forårsake lekkasje. Vær forsiktig med hvordan du håndterer brukte blekkpatroner. Det kan fremdeles finnes litt blekk rundt åpningen. Hvis du får blekk på huden, må du vaske området grundig med såpe og vann. Hvis du får blekk i øynene, må du omgående skylle dem med store mengder vann. Hvis du fremdeles føler ubehag eller har problemer med synet etter en grundig skylling, må du oppsøke lege umiddelbart. Du må ikke fjerne eller rive i etiketten på patronen. Dette kan føre til lekkasje. Sett inn blekkpatronen umiddelbart etter at du har tatt den ut av emballasjen. Hvis du lar en patron være uten emballasje i lang tid før du bruker den, kan det hende at normal utskrift ikke er mulig. Ikke bruk en blekkpatron etter datoen som er trykt på esken. Dette kan føre til redusert utskriftskvalitet. Du får best resultat hvis du bruker opp en blekkpatron innen seks måneder etter at den ble satt inn. Ikke prøv å ta blekkpatronene fra hverandre eller fylle dem opp igjen. Dette kan skade skriverhodet. Når du har tatt inn en blekkpatron fra et kaldt lagringssted, bør du gi den tid til å varmes opp til romtemperatur i minst tre timer før du tar den i bruk. Blekkpatroner skal lagres mørkt og kjølig. Ikke rør den grønne IC-brikken på siden av patronen. Dette kan forhindre vanlig drift og utskrift. IC-brikken på denne blekkpatronen inneholder forskjellig patronrelatert informasjon, for eksempel hvor mye blekk det er igjen, slik at patronen fritt kan fjernes og settes inn på nytt. Hver gang du setter inn en patron, brukes imidlertid litt blekk fordi skriveren automatisk kjører en pålitelighetstest. Hvis du tar ut en blekkpatron for å bruke den senere, må du beskytte åpningen mot støv og skitt og lagre den i samme miljø som skriveren. En ventil i åpningen på blekkpatronen gjør det unødvendig å dekke eller tette den, men blekket kan lage flekker på ting som kommer i kontakt med denne delen av patronen. Ikke rør åpningen eller det omliggende området på patronen. Lagre blekkpatroner med etiketten opp. Du må ikke lagre blekkpatronene opp-ned. Toppen av siden Bruke minnekort Ikke ta ut minnekort eller slå av skriveren mens minnekortlampen blinker. Fremgangsmåten for bruk av minnekort varierer i henhold til korttypen. Pass på at du ser i dokumentasjonen som leveres med minnekortet, for mer informasjon. Bruk bare minnekort som er kompatible med skriveren. Se Minnekort som støttes Toppen av siden Bruke LCD-panelet LCD-panelet kan ha noen få små lyse eller mørke flekker. Dette er normalt og betyr ikke at noe er skadet på noen måter. Bruk bare en tørr, myk klut til å rengjøre LCD-panelet. Bruk ikke væske eller kjemiske rengjøringsmidler. Hvis LCD-panelet skades, kontakter du forhandleren. Hvis du får den flytende krystalloppløsningen på hendene, må du vaske dem grundig med såpe og vann. Hvis du får flytende krystalloppløsning i øynene, må du omgående skylle dem med store mengder vann. Hvis du fremdeles føler ubehag eller har problemer med synet etter en grundig skylling, må du oppsøke lege umiddelbart. Toppen av siden Bruke Bluetooth Photo Print Adapter (ekstrautstyr) Se dokumentasjonen for adapteren for Bluetooth-fotoutskrift for sikkerhetsforskrifter. Toppen av siden ENERGY STAR ®-kompatibilitet Som en ENERGY STAR ®-partner, har Epson fastslått at skriveren oppfyller ENERGY STAR ®-retningslinjene for energieffektivitet. International ENERGY STAR ® Office Equipment Program er et frivillig partnerskap mellom data- og kontorutstyrsbransjen for å fremme introduksjonen av energieffektive datamaskiner, skjermer, skrivere, telefakser, kopieringsmaskiner, skannere og flerfunksjonsenheter som et tiltak for å redusere luftforurensing forårsaket av kraftgenerering. Standardene og logoene er de samme i alle deltakende nasjoner. Toppen av siden Advarsler, forsiktighetsregler og merknader
| Advarsler
må følges nøye for å unngå fysiske skader.
| Forsiktighetsregler
må følges for å unngå skader på utstyret.
| Merknader
inneholder viktig informasjon og nyttige tips om hvordan du bruker skriveren.
Toppen av siden |